A facera ye una figura de litichio freqüent en a historia, pus por a suya peculiar naturaleza de co-propiedat compartida tiende a dispertar intreses contrarios, y sobre a qual se troba una extensa literatura churidica dende o Dreito medieval aragonés, que s'agrupa comunment baixo o nombre colectivo de «Dreito d'alera» u «de solera». En o vicino reino de Navarra recibiban o nombre romance de «facerías» y a rama d'o dreito que as tracta, «Dreito de facería».